钦定古今图书集成/明伦汇编/氏族典/第483卷 > 《廖用贤尚友录》 > 邵锦
## 钦定古今图书集成/明伦汇编/氏族典/第483卷 > 《廖用贤尚友录》 > 邵锦

按《万姓统谱》：“锦，陕西商州人。由举人弘治十五年来
知鸡泽县。时值大疲之后，纪纲弛而人心翫。锦修法
度，尚宽和，损益因俗而更张有渐，赋役以时而催科
不扰。百姓便之，无梗化者。时值流贼之乱，城郭完，人
心固，率赖以保鄣焉。及去，邑民思之，立石颂德。教谕
东莞李一宁为之记。”